**Ark til historiske dokumentarfilm**

Den historiske dokumentar interesser sig for mennesket og samfundet og kan behandle alt fra politiske kriser og krige til boligforhold, mode og indvandring. Dokumentaren er hyppigt opbygget med en fortæller, autentiske billeder og lyd, interview med øjenvidner eller eksperter som fx historikere eller økonomer. Overordnet skal fortællerens kommentarer, de levende billeder og de forskellige interviews forme seerens opfattelse af den historiske virkelighed.

Dokumentaren tager altså nok udgangspunkt i et stykke virkelighed og gengiver og formidler denne, men er ikke bare sandheden om virkeligheden – det er en konstruktion, sådan at forstå, at det er instruktørens værk, vi ser – det er ham, der bestemmer hvad vi skal se og ikke se.

Mange dokumentarer bruger virkemidler fra fiktionens verden. Man taler om, at man blander fakta – og fiktionskoder.

**FAKTAKODER** **FIKTIONSKODER**

Optagelsen vist: kameramand, mikrofon mv. Ingen spor af optagelsen.

Svingende lys, lyd og billedkvalitet Ensartede billeder, belysning – lys, lyd og billeder tænkt sammen (kunstnerisk hele)

Eksplicit fortæller Implicit fortæller. POW.

Få intime billeder (få næroptagelser) Flere/mange intime billeder (nære og halvnære optagelser – og fortolkende vinkler som fx frøperspektivet)

Ingen eller kun beskeden brug af intim lyd. Brug af intim lyd: pulsslag, hjerterytme, stønnen mv. Brug af asynkron lyd fx effektlyde.

Flere billedkilder: fotos, grafik, tegninger etc. En eller få billedkilder

180-graders reglen brydes undertiden Reglen brydes normalt ikke

Scenografien er som den er Scenografien medtænkt; symbolske rekvisitter – del af den samlede miljø- og personkarakteristik